Lastbil Magasinets november-udgave er på gaden - Lastbilmagasinet
Lastbil Magasinets november-udgave er på gaden
Årets 11. udgave af Lastbil Magasinet rammer i denne uge ramt landets kiosker og postkasser.
I denne udgave dykker vi ned i trailerbranchen med et 24 siders special-tillæg om trailerer og tilhørende materiel og service. Der er nyt og interviews fra trailerbranchen i både ind- og udland.
I selve Lastbil Magasinet har vil været godt omkring i den danske lastbilbranche - bl.a. hos et opbyggerfirma med fart på i Midtjylland, på job med en flot flis-bil, og set nærmere på noget så sjældent som en dansk udviklet lastbil, som oven i købet kører på 100% elektricitet.
Vi er også med helt fremme, hvor det sker hos de store lastbil-fabrikker. Læs bl.a. reportage fra Madrid, da stort satsende Ford Trucks tog første skridt ind i Vesteuropa, og fra Schweiz hvor Hyundai inden længe landsætter de første 50 koreanske brint-lastbiler. Vi har også testet en ny Iveco-generation og tog en tur til Södertälje for at blive klogere på, hvor samarbejdet mellem MAN, Scania og de andre fabrikker i Traton-gruppen bevæger sig hen ad i de kommende år. Det blev en spændende tur.